Стойка Миланова
Стойка Трендафилова Миланова е българска цигуларка, професор в Националната музикална академия.

Биография 
Родена е на 5 август 1945 г. в Пловдив. Започва обучението си по цигулка на тригодишна възраст при своя баща, цигуларя Трендафил Миланов. Завършва цигулка в консерваторията в Москва през 1969 г. като ученичка на Давид Ойстрах. В репертоара ѝ се включват произведения от различни епохи и стилове. Нейният начин на изпълнение се отличава с изключителна прецизност и емоционалност. Преобладават също цигулковите концерти. Изнася концерти със сестра си, пианистката Дора Миланова. Партньори са ѝ били именити цигулари като Давид Ойстрах и Йехуди Менухин. Концертирала е в Европа, Америка и Азия. Преподавала е 5 години в държавна консерватория във Венецуела от 2005 до 2010. Професор в Националната музикална академия. В неин майсторски клас е участвала известната белгийска цигуларка Саския ван Кеер, която е член на Музикално сдружение „Марин Големинов“.

Удостоена със званието народна артистка през 1978 г.

Награди 
 Златен медал на Първия републикански фестивал на худ. самодейност (1959)
 Златен медал на VIII международен фестивал на младежта и студентите в Хелзинки (1962)
 Втора награда от международния конкурс „Кралица Елизабет“ в Брюксел (1967)
 Първа награда и медал от конкурса „Карл Флеш“ в Англия (1970)
 Наградата Гран при дьо диск „Шарл Крос“ в Париж (1973)
 Наградата за изкуство „Златният стрелец“ в Рим (1979)

Филмография 
 Нощем с белите коне (6-сер. тв, 1984)

Участия 
 „Международен фестивал на камерната музика“, Пловдив

Източници 

Български цигуларки
Преподаватели в Националната музикална академия
Народни артисти (България)
Международен фестивал на камерната музика
Българи във Венецуела
Родени в Пловдив